AMUNetwork.com/ News from AMU /Aligarh Muslim University: नारायण सेवा संस्थान का दिव्यांग टेलेंट एवं भामाशाह सम्मान व स्नेह मिलन समारोह 13 जनवरी को
नारायण सेवा संस्थान का दिव्यांग टेलेंट एवं भामाशाह सम्मान व स्नेह मिलन समारोह 13 जनवरी को
वीपीएल न्यूज़, अलीगढ़ 12 जनवरी- नारायण सेवा संस्थान के द्वारा 13 जनवरी को प्रात्तः 11 बजे से जीटी रोड स्थित डीएस कालेज के सुरेश चन्द्र अग्रवाल भगत जी आॅडीटोरियम में दिव्यांग टेलेंट एवं भामाशाह सम्मान व स्नेह मिलन समारोह का भव्य आयोजन किया जायेगा यह जानकारी आज पत्रकारों को नारायण सेवा संस्थान अलीगढ के आश्रम प्रभारी योगेश निगम ने दी।
उन्होंने कहा कि 13 जनवरी को दिव्यांग टेलेंट शो आयोजन किया जायेगा। जिसमें दिव्यांग भाई अपनी टेलेंट का प्रदर्शन करेंगे। और उसके बाद नारायण सेवा संस्थान को जो भामाशाह दान देते हैं उनका सम्मान समारोह का आयोजन किया जायेगा। कार्यक्रम में भाग लेने के लिए उदयपुर राजस्थान से नारायण सेवा संस्थान के अधिकारीगण भी आ रहे हैं।
उन्होंने बताया कि नारायण सेवा संस्थान की स्थापना कैलाश अग्रवाल मानव जी के द्वारा वर्ष 1985 में घर-घर से एक मुट्ठी आटा एकत्र कर अस्पताल में रोगियों को भोजन देने के अभियान की शुरूआत के साथ की गयी थी। लेकिन आज लगभग एक हजार साधक-साधिकायें मानवता के इस कल्याणकारी कार्य में कंधे से कंधा मिलाकर सेवा एवं पुण्य का कार्य कर रहे हैं। संस्थान में प्रतिदिन लगभग 100 दिव्यांगजन के निशुल्क आॅपरेशन किये जा रहे हैं।
आॅपरेशन के समय से लेकर भर्ती रहने तक सभी प्रकार की दवाईयां तथा साथ में आये परिजनों को निशुल्क आवास व भोजन व्यवस्था उपलब्ध कराई जाती है। संस्थान में अब तक 3 लाख 70 हजार से अधिक दिव्यांगजनों के आपरेशन किये जा चुके हैं। प्रतिमाह बड़ी संख्या में असहाय, वृद्ध एवं वंचितजनों को निशुल्क राशन वितरण किया जाता है। इसके साथ ही असहाय एवं निशक्तजनों को सिलाई , कम्प्यूटर, मोबाईल रिपेयरिंग इत्यादि रोजगारोन्मुखी प्रशिक्षणों द्वारा स्वालम्बी बनाकर आत्मनिर्भर बनाने की प्रेरणा दी जा रही है। संस्थान आर्थिक रूप से निर्धन, असहाय एवं दिव्यांग युवक-युवतियों कके निशुल्क सामूहिक विवाह का भी आयोजन कर उनका सामाजिक पुनर्वास किया जा रहा है। अब तक 1400 से अधिक जोड़ों का विवाह कराया जा चुका है।
आज संस्थान में निराश्रित बालगृह व आवासीय विद्यालय की सुविधा उपलब्ध है। जिसमें अबोध, असहाय व निराश्रित बच्चों को 18 वर्ष की आयु तक भोजन, वस्त्र दैनिक आवश्यक शिक्षा, शिक्षण सामग्री तथा आवास की निशुल्क सुविधायें उपलब्ध करवायी जा रही हैं। प्रतिभाशाली बालको को शहर के प्रसिद्ध विद्यालयों में अध्ययन की व्यवस्था करवायी जा रही है। संस्थान ने इसी उद्देश्य की प्राप्ति के लिए जन्मजात विकलांगताग्रस्त तथा असहाय बच्चों के लिए आवासीय विद्यालय प्रारम्भ किया है। शहर में निर्धन लोगों को नारायण रोटी रथ द्वारा रोजाना भोजन वितरण के साथ संस्थान में 4 हजार लोगों को प्रतिदिन भोजन कराया जा रहा है।
पत्रकारवार्ता में योगेश निगम, अखिलेश अग्निहोत्री, दिलीप मेघवाल, सुनील सैन, दुर्गेश, गौरव चौधरी, गणेश वाष्र्णेय, उमेश खन्ना, कमल गुप्ता आदि उपस्थित थे।
The post नारायण सेवा संस्थान का दिव्यांग टेलेंट एवं भामाशाह सम्मान व स्नेह मिलन समारोह 13 जनवरी को appeared first on VPL News.